নিচের সারণিতে ইংরেজি ভাষার সব ধ্বনিমূলের বর্ণনা দেওয়া হয়েছে এবং সাথে সাথে তাদের বাংলা প্রতিবর্ণীকরণের নিয়ম দেওয়া হয়েছে। ইংরেজি ভাষার বর্ণমালাতে ২৬টি বর্ণ (letter) থাকলেও ধ্বনিতাত্ত্বিক বিচারে ইংরেজি ভাষাতে ২০টি স্বরধ্বনিমূল ও ২৪টি ব্যঞ্জনধ্বনিমূল আছে। এই ৪৪টি ধ্বনিমূলের (phoneme) প্রত্যেকটিরই আবার এক বা একাধিক সহধ্বনি (allphone) থাকতে পারে। ইংরেজি ভাষার ২২টি মৌলিক স্বরধ্বনির বিপরীতে বাংলা ভাষাতে মৌলিক স্বরধ্বনি আছে মাত্র ৭টি। ইংরেজি স্বরধ্বনিগুলির প্রতিটির নিজস্ব গুণ (quality) ও পরিমাণ (quantity) আছে। এমন অনেক ইংরেজি স্বরধ্বনি আছে, যেগুলি বাংলাতে নেই। আবার কিছু কিছু ইংরেজি স্বরধ্বনি বাংলা স্বরধ্বনির কাছাকাছি হলেও এগুলি গুণে ও পরিমাণে আলাদা। কোন অতিরিক্ত চিহ্ন ব্যবহার না করে কেবল বাংলা বর্ণমালার স্বরবর্ণগুলির (অ, আ, ই, ঈ, উ, ঊ, এ, ঐ, ও, ঔ এবং ক্ষেত্রবিশেষে "য়" ব্যঞ্জনবর্ণটি) সাহায্যে ইংরেজি স্বরধ্বনিগুলির সঠিক গুণ ও পরিমাণ বজায় রেখে সঠিক প্রতিবর্ণীকরণ তাই কষ্টসাধ্য।